|  |
| --- |
|  |
|  |
| Kohila | 29. september 2022 nr 31 |
|  |
|  |
| **Detailplaneeringu osaline kehtetuks tunnistamine** |  |
|  |
|  |
| Vesiveski krundi omanik esitas Kohila Vallavalitsusele 06. 08. 2022 avalduse tunnistada osaliselt kehtetuks Linnumetsa kinnistu osa detailplaneeringu Vesiveski krundi (planeeritud krunt nr 1) osas. Vesiveski katastriüksuse osas soovitakse detailplaneeringu elluviimisest loobuda. Kohila Vallavolikogu 31. 05. 2005. a otsusega nr 195 on kehtestatud Vilivere külas Linnumetsa kinnistu osa detailplaneering. Detailplaneering nägi ette maaüksuse jagamist üheks metsamaakinnistuks ja kolmeks uueks väikeelamumaa krundiks ning ehitusõiguse määramist elamumaa sihtotstarbega kruntidele. Kruntide jaotamisel lähtuti hoonestuse paigutamise võimalustest ning määrava tähtsusega olid Keila jõe ehituskeeluvöönd, olemasolevad vundamendid, uue hoonestuse tarvis sobivate paikade leidmine, juurdepääsu asukohad, liinide ja kommunikatsioonide võimalikud asukohad ja Kohila valla üldplaneeringus ära toodud planeerimise ja maakasutuse üldpõhimõtted.Detailplaneeringuala asub Kohila vallas, Vilivere külas Vilivere tee L3 põhja poolse serva ja Keila jõe vahelisel alal. Planeeringuala piirneb idast Linnumetsa katastriüksusega ( katastritunnus 31701:001:0749, sihtotstarve maatulundusmaa 100%, pindala 3,62 ha), läänest Keila jõega, põhjast Tiigripesa katastriüksusega (katastritunnus 31701:001:1893, sihtotstarve maatulundusmaa 100%, pindala 17,70 ha) ning lõunast Vilivere tee L3 katastriüksusega (katastritunnus 31701:001:0733, sihtotstarve transpordimaa 100%, pindala 1,55 ha).Planeeringualal asub käesoleval ajal:1. hoonestatud elamumaa krunte kaks (2) - Pääsupesa krunt (katastritunnus 31701:001:1894, sihtotstarve elamumaa 100%, pindala 15708 m2) ja Vesiveski krunt (katastritunnus 31701:001:1752, sihtotstarve elamumaa 100%, pindala 7323 m2);
2. hoonestamata elamumaa krunte üks (1) - Pääsusilma krunt (katastritunnus 31701:001:0233, sihtotstarve elamumaa 100%, pindala 10211 m2);
3. hoonestamata transpordimaa kinnistu - Katikodu jalgtee (katastritunnus 31701:001:1753, sihtotstarve transpordimaa 100%, pindala 1992 m2).

Kohila Vallavolikogu 26. 01. 2021 otsusega nr 1 on Kohila Vallavalitsusele antud luba omandada Vesiveski kinnistu omanikult hinnaga 2,728 eurot ühe ruutmeetri eest Vesiveski kinnisasjast (registriosa nr 2633037, katastritunnus 31701:001:0232, asukoht Rapla maakond, Kohila vald, Vilivere küla, Vesiveski, elamumaa 100%, pindala 9 530 m2) jagamisel moodustatav kinnisasi ligikaudse suurusega 2008 m². Arvestades, et kõnealune detailplaneering on kehtestatud enam kui 16 aastat tagasi, selle aja jooksul on muutunud maaomaniku huvid ja soovid detailplaneeringu realiseerimisel, ühtlasi planeerimis- ja ehitusvaldkonda reguleerivad õigusaktid, siis on praegusel juhul detailplaneeringu kehtetuks tunnistamine põhjendatud. Muuhulgas tuleb arvesse võtta, et Vesiveski katastriüksus jääb nii kehtivas Kohila valla üldplaneeringus (kehtestatud Kohila Vallavolikogu 20.07.2006otsusega nr 86) kui ka uues koostatavas Kohila valla üldplaneeringus (algatatud Kohila Vallavolikogu 27. märts 2018 otsusega nr 11) hajaasustusalale, kus hoonete kavandamine toimub valdavalt projekteerimistingimuste alusel. Detailplaneeringu osalise kehtetuks tunnistamisega ei muutu detailplaneeringu põhilahenduse olemus.Tulenevalt kohaliku omavalitsuse korralduse seaduse § 22 lõike 1 punktist 33 ja planeerimisseaduse § 140 lõikest 6 on detailplaneeringu kehtetuks tunnistamine vallavolikogu ainupädevuses.Võttes aluseks kohaliku omavalitsuse korralduse seaduse § 22 lõike 1 punkti 33, planeerimisseaduse § 140 lõike 1 punkt 2, lõiked 2, 5 ja 6 ning haldusmenetluse seaduse § 64 lõiked 2 ja 3, § 68 lõike 2, § 70 lõike 1 ja arvestades kinnistu omaniku taotlust |
|  |
| **Kohila Vallavolikogu** |
| **o t s u s t a b:** |
|  |

1. Tunnistada Kohila Vallavolikogu 31. 05. 2005. a otsusega nr 195 „Vilivere külas Linnumetsa kinnistu osa detailplaneeringu kehtestamine“ kehtestatud detailplaneeringuga Vesiveski krundi osas kehtetuks .
2. Kohila Vallavalitsusel avaldada teade detailplaneeringu kehtetuks tunnistamisest ajalehtedes Raplamaa Sõnumid ja Kohila valla ajaleht, Ametlikes Teadaannetes ning Kohila valla kodulehel.
3. Otsuse peale võib esitada Kohila Vallavolikogule vaide haldusmenetluse seaduses sätestatud korras 30 päeva jooksul, arvates otsuse teadasaamise päevast või päevast, millal oleks pidanud otsusest teada saama või esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul, arvates otsuse teatavakstegemisest.
4. Otsus jõustub teatavakstegemisest.

|  |
| --- |
|  |
|  |
| (allkirjastatud digitaalselt) |
|  |
| Heiki Hepner |
| Volikogu esimees |